CELEX: 62012TN0230
Language: sl
Date: 2012-05-23 00:00:00
Title: Zadeva T-230/12: Tožba, vložena 23. maja 2012 – Axa Belgium proti Komisiji

11.8.2012   
            
            
               SL
            
            
               Uradni list Evropske unije
            
            
               C 243/21
            
         Tožba, vložena 23. maja 2012 – Axa Belgium proti Komisiji
   (Zadeva T-230/12)
   2012/C 243/38
   Jezik postopka: francoščina
   
      Stranki
   
   
      Tožeča stranka: Axa Belgium (Bruselj, Belgija) (zastopnik: G. Cleenewerck de Crayencour, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga:
   
               —
            
            
               Opomina št 7141101047 za 1 590,62 EUR z dne 23. marca 2012 in št. 7141101053 za 10 160,88 EUR z dne 23. marca 2012 naj se razglasita za nična;
            
         
               —
            
            
               plačilo s pobotom terjatev in neporavnanih dolgov Komisije, ki ga je ta izvedla z dopisom z dne 26. marca 2012, naslovljenim na družbo S.A. Axa Belgium (dopis z referenčnimi oznakami D (2012) C4 - B.2 – 000212, podpisal pa ga je gospod B. iz GD Proračun) naj se razglasi za nično;
            
         
               —
            
            
               Komisiji naj se naloži plačilo stroškov.
            
         
      Tožbena razloga in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog: kršitev Pogodb in napačna uporaba prava v delu, v katerem je Komisija izdala opomine za neutemeljene terjatve in začela izterjavo s pobotom terjatev, ki niso gotove, izterljive in zapadle. Tožeča stranka trdi, da Komisija zahteva zneske, ki presegajo tiste, zagotovljene na podlagi veljavnih pravnih norm v okviru subrogacije Komisije, s katero je ta vstopila v pravice njenih uradnikov, žrtev nesreč, katerih povzročitelji imajo pri tožeči stranki zavarovano civilno odgovornost.
            
         
               2.
            
            
               Drugi tožbeni razlog: kršitev načela dobrega upravljanja in zaupanja v pravo v delu, v katerem je Komisija začela s pobotom kljub pogodbeni zavezi, da tega ne bo storila in kljub dejstvu, da se je Komisija vrsto let strinjala, da bo zadeve reševala s pogajanji, brez pobota in da bo počakala na odločbe, ki jih izdajo belgijska sodišča.